ત્યારબાદ ૧૯૯૩ માં કોંગ્રેસનાં ફકીરભાઇ ઝરીયાનું અવસાન થયેલ પરંતુ તે વખતે ટર્મ પુરી થઇ રહી હોવાથી પેટા ચૂંટણી યોજાઇ ન હતી. આ ઉપરાંત ૧૯૯પ માં ભાજપનાં હરિભાઇ ધવાનાં અવસાન બાદ જે પેટા ચૂંટણી થઇ હતી તેમાં ભાજપનાં કાંતાબેન ધવાનો વિજય થયો હતો. જયારે ૧૯૯૭ માં ભાજપનાં કિશોરભાઇ રાઠોડ (કે. ડી.) નું અવસાન થયા બાદ યોજાયેલ પેટા ચૂંટણીમાં ભાજપનાં અનિલભાઇ રાઠોડ કોર્પોરેટર થયા હતાં. અને ૧૯૯૮ માં ભાજપનાં નિર્મળાબેન પનારાનું અવસાન થયા બાદ યોજાયેલ પેટા ચૂંટણીમાં કોંગ્રેસનાં જયશ્રીબેન સોજીત્રા ચૂંટાયા હતાં. ત્યારબાદ ર૦૦૩ માં કોંગ્રેસના અશોકભાઇ કાકડીયાનું અવસાન થતા યોજાયેલી પેટા ચૂંટણીમાં કોંગ્રેસ નાં જ મનહરસિંહ ગોહેલનો વિજય થયો હતો.